6897 



ΕΦΗΜΕΡΙΙ ΤΗΣ ΚΥΒΕΡΝΗΣΕ»! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
29 ΟΚΤΠΒΡΙΟΥ 1986 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

732 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση σύσπασης του κοινωφελούς ιδρύματος υ.ε την ε¬ 
πωνυμία «ΆΐΜΦΙΑΡΑ,ΕΙΟ ΙΔΡΥΜΑ ΧΗΜΕϊΟΘΕ- 
ΡΑ11 ΚιΓΤΓΚΏΝ ΜΕΛΕΤΩΝ» κο» κύρωση του οργανι¬ 


σμού αυτού.1 

Καθορισμός αμοιβής εκτάκτων συνεργατών - ερευνητών 
της έρευνας επί της απασχολήσεως κα.! αμοιβής ερ¬ 
γασίας στη Γεωργία- Κτηνοτροφία.2 


Κατάργηση τμήματος ιδιωτικού δημοτικού σχολείου. ... 8 

Άρση άδειας ίδρυσης κα- λειτουργίας ιδιωτικού δημοτι¬ 
κό σχολείου κα- νηπιαγωγείου της Μουτζουρίδου - Λε- 
β-δ-ώτη Μαρίας.4 

Άρση άδειας ίδρυσης και λειτουργίας ιδιωτικού δημοτι¬ 
κού σχολείου «Σχολαί Χατζιδάκη Α.Ε.».5 

Άρση άδειιας ίδρυσης και λειτουργίας νηπιαγωγείου «Σχο¬ 
λαί Χατζιδάκη Α.Ε.».". 6 

Συγκρότηση Επιτροπής επί δεμάτων θεάτρου.7 

Χαρακτηρισμός ως ιστορικού διατηρητέου μνημείου κτι- 
ριακοό συγκροτήματος ιδιοκτησίας Έων/νου Περιστε- 
ράκη στος Κορακιές Κουνουπιδιανών Ακρωτηρίου του 
Ν. Χανίων.8 

Χορήγηση άδειας (ίδρυσης και λειτουργίας Ερασιτεχνική; 
Σχολής Χ-ορού.. ... ... 9 

Χορήγηση άδειας ίδρυσης και λειτουργίας Ερασιτεχνικής 
Σχολής Χορού.' . . ,10 

Χαρακτηρισμός ως έργου τέχνης της οικίας Τσιρογ'άν- 
νη, στην οδό Ασκληπιού 32, στα Τρίκαλα.11 

Χαρακτηρ-σμος ως ιστορικού διατηρητέου μνημείου της 
οικίας Δρακοπούλου στη Ζαγορά Πηλίου. ... .12 

Συγκρότηση δευτεροβάθμιας επιτροπής ελέγχου επιχειρή¬ 
σεων σταυλισμου ζώων και επεξεργασίας ζωικών προϊ¬ 
όντων. ... 13 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


(ΐ) 

Έγκριση σύστασης του κοινωφελούς ιδρύματος με την επω¬ 
νυμία «ΑΜΦΙΑΡΑΕΙΟ ΙΔΡΥΜΑ ΧΗΜΕΙΟΘΕΡΑ- 

ΠΕΥΤΙΚΩΝ ΜΕΛΕΤΩΝ» και κύρωση του Οργανισμού 

αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Την 7345/1.8.1985 πράξη της Συμβολαιογράφου Α¬ 
θήνας Αικατερίνης Ζ. Βαμπούλη-Βέλλη, όπως αυτή τρο¬ 
ποποιήθηκε με την 7886/17.4.1986 πράξη της ίδιας Συμβο¬ 
λαιογράφου, με την οποία το εδρεύον στην Αθήνα σωματείο 
με την επωνυμία «ΕΛΛΗΝΙΚΗ ΕΤΑΙΡΕΙΑ ΧΗΜΕΙΟ- 
ΘΕΡΛΠΕΙΑΣ» σύστησε κοινωφελές ίδρυμα με την επω¬ 
νυμία «ΑΜΦΙΑΡΑΕΙΟ ΙΔΡΥΜΑ ΧΗΜΕΙΟΘΕΡΑΠΕΥ- 
ΤΙΚΩΝ ΜΕΛΕΤΩΝ» και με έδρα την Αθήνα. 

2. Τις διατάξει; των άρθρων : α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Ί,ην από 17.6.1986 γνωμοδότηση του Συμβουλίου 
Εθνικών Κληροδοτημάτουν. 

4. Την 5443/16.5.1986 απόφαση του Πρωθυπουργού, 
με την οποία ανατέθηκαν αρμοδιότητες στον Αναπληρωτή 
Υπουργό Οικονομικών Νικ. Αθανασόπουλο (Φ.Ε.Κ. 343/ 
Β/1986). 

Με πρόταση των Γπουργών Υγείας, Πρόνοιας και Κοι¬ 
νωνικών Ασφαλίσεων και Εθνικής Παιδείας και Θρησκευμά¬ 
των και του Αναπληρωτή Υπουργού Οικονομικών, αποφα¬ 
σίζουμε : 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΑΜΦΙΑΡΑΕΙΟ ΙΔΡΥΜΑ ΧΗΜΕΙΟ- 
ΘΕΡΛΠΕ3 ΤΙΚΩΝ ΜΕΛΕΤΩΝ», η οποία έγινε από το 
εδρεύον στην Αθήνα σωματείο αε την επωνυμία «ΕΛΛΗ¬ 
ΝΙΚΗ ΕΤΑΙΡΕΙΑ ΧΗΜΕΙΟΘΕΡΑΠΕΙΑΣ» με την 
7345/1.8.1985 πράξη της Συμβολαιογράφου Αθήνας Αικα- 
τςρινης Ζ. Βαμιποΰλη - Βέλλη, όπως αυτή τροποποιήθηκε 
με την 7886/17.4.1986 πρ-άξη της ίδιας Συμβολαιογράφου. 

Το ιόρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 

Υπουργών Ι'γείας, Πρόνοιας και Κοινωνικών Ασφαλίσεων, 
Εθνικής Παιδείας και Θρησκευμάτων και Οικονομικών 
και διέπεται από τις διατάξεις της παραπάνω συστατικής 
του πράξης, του παρακάτω οργανισμού, του Α.Ν. 2039/39 
και των Διαταγμάτων που εκδόθηκαν ή θα εκδοθούν σε 
εκτέλεση του Νόμου τούτου. 

2. Κυρώνουμε τον Οργανισμό διοίκησης και διαχείρισης 
του ιδρύματος τούτου, που αποτελείται από δεκατέσσερα 
(14) άρθρα και καταχωρίζεται παρακάτο) : 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος αε 
την επωνυμία «ΛΜΦΙΑΡΑΕΙΟ ΙΔΡΥΜΑ ΧΗΜΕΙΟΘΕ - 
ΡΑΠΕΥΤΙΚΩΝ ΜΕΛΕΤΩΝ». 

Άρθρο 1. 

Μορφή-Επωνυμία-Έδρα-Σφραγίδα. 

1. Το κοινωφελές ίδρυμα με την επωνυμία «ΑΜΦΙΑ- 
ΡΑΕΙΟ ΙΔΡΥΜΑ ΧΗΜΕΙΟΘΕΡΑΠΕΥΤΙΚΩΝ ΜΕΛΕ¬ 
ΤΩΝ», που συστήθηκε από το εδρεύον στην Αθήνα σωμα¬ 
τείο με την επωνυμία «ΕΛΛΗΝΙΚΗ ΕΤΑΙΡΕΙΑ XII- 
ΜΕΙΟΘΕΡΑΠΕΙΑΣ», με την 7345/1.8.1985 πράξη της 
Συμβολαιογράφου Αθήνας Αικατερίνης Ζ. Βαμπούλη- 
Βέλλη, όπως αυτή τροποποιήθηκε με την 7886/17.4.1986 
πράξη της ίδιας Συμβολαιογράφου, αποτελεί νομικό πρό¬ 
σωπο ιδιωτικού δικαίου και διέπεται από τις διατάξεις 
της παραπάνω συστατικής πράξης, του παρόντος Οργα¬ 
νισμού, του Α.Ν. 2039/39, όπως κάθε φορά ισχύει ο Νόμος 
αυτός και των Διαταγμάτων που εκδόθηκαν ή θα εκδοθούν 
σε εκτέλεση του Νόμου τούτου. 

2. Έδρα του ιδρύματος είναι η Αθήνα. 

3. II σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, τις λέξεις «ΑΜΦΙ- 
ΛΡΛΕΙΟ ΙΔΡΥΜΑ ΧΗΜΕΙΟΘΕΡΑΠΕΥΤΙΚΩΝ ΜΕΛΕ¬ 
ΤΩΝ» και στο μέσον αυτής την έδρα και το έτος της 
σύστασής του (1985). 

Άρθρο 2. 

Σκοπός και μέσα πραγματοποίησης αυτού. 

1. Σκοπός του ιδρύματος είναι η συμβολή αυτού στην 
πρόοδο της ιατρικής επιστήμης και ειδικότερα στους τομείς 
των λοιμώξεων και της θεραπευτικής τους και των νεοπλα¬ 
σμάτων και της ·&εφαπιείιας τους. 

2. Η εκπλήρωση του σκοπού του ιδρύματος επιδιώκεται 
αποκλειστικά και μόνο με τα παρακάτω μέσα : 

α) Με την παροχή υποτροφιών σε Έλληνες ιατρούς για 
μεταπτυχιακές σπουδές, κατά προτίμηση στους τομείς 
των λοιμώξεων ή νεοπλασμάτων, στην Ελλάδα ή το εξωτε¬ 
ρικό και σε Έλληνες φοιτητές της ιατρικής στην Ελλάδα. 

β) Με την παροχή οικονομικών ενισχύσεων σε Έλληνες 
ιατρούς ή βιολόγους ή και σε παραϊατρικό προσωπικό για 
σπουδές ή συνέχιση των σπουδών τους στην Ελλάδα ή 
στο εξωτερικό, στους τομείς των λοιμώξεων ή των νεο¬ 
πλασμάτων ή για συμμετοχή τους σε επιστημονικές εκδη¬ 
λώσεις στην Ελλάδα ή στο εξωτερικό που αφορούν στους 
τομείς αυτούς. 

γ) Με την παροχή χρηματικών ή άλλων βραβείων σε 
επιστήμονες που διακρίνονται στους παραπάνω τομείς και 

δ) Με την πραγματοποίηση εκδόσεων εντύπων ή βιβλίων 
για τους τομείς των λοιμώξεων και των νεοπλασμάτων. 

Άρθρο 3. 

Περιουσία-Πόροι. 

1. Περιουσία του ιδρύματος αποτελεί το ποσό των πέντε 
εκατομμυρίων (5.000.000) δραχμών, που εισφέρει σ’ αυτό 
ο ιδρυτής, ως αναπαλλοτρίωτο κεφάλαιο διαρκούς κατάθε¬ 
σης, τα έσοδα του οποίου διαθέτονται για την εκπλήρωση 
του σκοπού του ιδρύματος. 

2. Πόροι του ιδρύματος είναι : 

α) Τα εισοδήματα από την άσκηση των δραστηριοτήτων 
του και την εκμετάλλευση των περιουσιακών του στοιχείιον. 


β) Οι τόκοι από τις καταθέσεις του σε Τράπεζες ή άλλους 
πιστωτικούς οργανισμούς και 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Άρθρο 4. 

Διοίκηση. 

1. Το ίδρυμα διοικείται από πενταμελές Διοικητικό 
Συμβούλιο που αποτελείται από τους : α) Γεώργιο Δαΐκο, 
ως Πρόεδρο, β) Αθανάσιο Παραδέλλη, γ) Ελένη Γιαμα- 
ρέλλου, δ) Ιωάννη Κοσμίδη και ε) Έλλη Μαλάμου. 

2. Το Διοικητικό Συμβούλιο βρίσκεται σε νόμιμη σύν¬ 
θεση, έστω και αν τα μέλη περιοριστούν σε τρία, για 
οποιοδήποτε λόγο. 

3. Το Διοικητικό Συμβούλιο εκλέγει από τα μέλη του, 
μέσα σε δύο μήνες από την έγκριση της σύστασης του 
ιδρύματος και την έναρξη της λειτουργίας του, καθώς 
επίσης μέσα σε δύο μήνες από την έναρξη κάθε τέταρτου 
έτους, τον Αντιπρόεδρο, το Γραμματέα και τον Ταμία 
αυτού. 

4. Σε περίπτωση που δεν υπάρχει Πρόεδρος, για οποιοδή- 
ποτε νόμιμο λόγο, η εκλογή Προέδρου γίνεται πάντοτε 
μετά τη συμπλήρωση των κενών θέσεων, που τυχόν υπάρ¬ 
χουν στο Διοικητικό Συμβούλιο. 

5. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδήποτε 
νόμιμο λόγο, κάποιου από τα μέλη του Διοικητικού Συμ¬ 
βουλίου, η κενή θέση συμπληρώνεται, μέσα σε δύο μήνες, 
με απόφαση των υπολοίπων μελών, έστω και αν ο αριθμός 
τους έχει περιοριστεί σε δύο, σύμφωνα με τις διατάξεις 
της συστατικής πράξης και του άρθρου 99 του Α.Ν.2039/ 
1939. Όλα τα μέλη είναι επανεκλέξιμα. Δύο όμως από 
τα μέλη του Διοικητικού Συμβουλίου εκλέγονται πάντοτε 
από τα μέλη της Ελληνικής Εταιρείας Χημειοθεραπείας, 
εφόσον εξακολουθεί να υπάρχει το σωματείο αυτό. 

6. Το Διοικητικό Συμβούλιο συνεδριάζει τακτικά κάθε 
δίμηνο και έκτακτα όποτε το ζητήσει ο Πρόεδρος ή δύο 
τουλάχιστον από τα μέλη του, με γραπτή αίτησή τους 
προς τον Πρόεδρο, πάντοτε όμως έπειτα από πρόσκληση 
του Προέδρου. 

7. Το Διοικητικό Συμβούλιο βρίσκεται σε απαρτία όταν 
είναι παρόντα τρία τουλάχιστον μέλη του. Μεταξύ των 
παρόντων πρέπει υποχρεωτικά να είναι και ο Πρόεδρος 
ή ο νόμιμος αναπληρωτής του. 

8. Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

9. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται όλες οι 
αποφάσεις που λαμβάνονται από αυτό, καθώς και η γνούμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

10. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικά ή άλλα έξοδα που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ειδική 
εντολή του Διοικητικού Συμβουλίου και αποδεικνύεται 
ότι πραγματοποιήθηκαν νόμιμα. 

Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται 
την περιουσία του ιδρύματος και γενικά αποφασίζει για 
κάθε θέμα που αφορά στη διοίκηση και στη λειτουργία 
του, τη διάθεση των πόρων αυτού, καθώς και για κάθε 
ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής 

πράξης, του παρόντος Οργανισμού, του Ά.Ν. 2039/1939 
και των Διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα : 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Λρχή (Υπουργό Οικο¬ 
νομικών ή Νομάρχη Διαμερίσματος Αθήνας) τον προϋπο¬ 
λογισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του Α.Ν. 2039/1939 
και του από 20.12.1939 Β. Δ/τος (Φ.Ε.Κ. 552/Α/1939). 

Μαζί με τον απολογισμό καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και Πα¬ 
θητικού του ιδρύματος. 

β) Αποφασίζει την πρόσληψη του αναγκαίου προσω¬ 
πικού του ιδρύματος, με την προϋπόθεση όμως ότι υπάρχει 
αντίστοιχη πίστιοση στον εγκεκριμένο προϋπολογισμό του. 
Προσδιορίζει τα δικαιώματα, τις υποχρεώσεις και τα ειδι¬ 
κότερα καθήκοντα του παραπάνω προσωπικού, καθώς και 
την αμοιβή του, σύμφωνα με τους όρους των συλλογικών 
συμβάσεων εργασίας και τις διατάξεις γενικότερα της εργα¬ 
τικής νομοθεσίας. 

γ) Αποφασίζει για κάθε θέμα που έχει σχέση με την 
εύρυθμη και καλή λειτουργία των υπηρεσιούν του ιδρύμα¬ 
τος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δοαρητών του ιδρύματος. 

ε) Αποφασίζει για την αξιοποίηση των περιουσιακούν 
στοιχείων του ιδρύματος κατά οποιοδήποτε τρόπο, πάντοτε 
όμως σύμφωνα με τους όρους, τις προϋποθέσεις και τη δια¬ 
δικασία που ορίζουν οι διατάξεις της συστατικής πράξης 
και του οργανισμού του, ως και του Α.Ν. 2039/1939 και 

στ) Αποφασίζει κάθε φορά, κατά την κατάρτιση του 
ετήσιου προγράμματος των δραστηριοτήτων και την ψήφιση 
του προϋπολογισμού του ιδρύματος, τη χορήγηση υποτρο¬ 
φιών ή οικονομικών ενισχύσεων ή χρηματικών βραβείων, 
ως και τον αριθμό και το ύψος αυτών, ανάλογα με τις οικο¬ 
νομικές δυνατότητες του ιδρύματος. 

Άρθρο 6. 

Καθήκοντα Προέδρου. 

1. Ο Πρόεδρος του Διοικητικού Συμβουλίου του ιδρύμα¬ 
τος : 

α) Εκπροσωπεί τούτο στα Δικαστήρια, στις Αρχές, 
καθώς και στις σχέσεις του με κάθε τρίτο, αυτοπροσώπως 
ή με πληρεξούσιό του οριζόμενο απ’ αυτόν και εγκρινόμενο 
από το Διοικητικό Συμβούλιο. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και ?ςηξη αυτών 
και διευθύνει τις συζητήσεις. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ’ 
αυτήν δε συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα 
της συζήτησης. Μπορεί όμως, όποτε κρίνει σκόπιμο, να 
αναθέτει την εισήγηση διαφόρων θεμάτιυν σε άλλο μέλος 
του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα 
έγγραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσοαπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 


2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κωλύ¬ 
ματος τούτου, ο Γραμματέας. 

Άρθρο 7. 

Καθήκοντα Γραμματέα. 

1. Ο Γραμματέας του ιδρύματος : 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικη¬ 
τικού Συμβουλ.ίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα δια¬ 
χειριστικά) και τη σφραγίδα του ιδρύματος και ευθύνεται 
για την καταστροφή ή την απώλεια τούτων. 

2. Ο Γραμματέας, εφόσον κρίνεται αιτιολογημένα απα¬ 
ραίτητα από το Διοικητικό Συμβούλιο (λόγω ειδικών συν¬ 
θηκών), μπορεί να βοηθείται από υπάλληλο του ιδρύματος, 
την ευθύνη όμως για τις ενέργειες τούτου φέρει πάντοτε 
ο ίδιος. 

3. Το Γραμματέα, όταν απουσιάζει ή κωλύεται ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Άρθρο 8. 

Καθήκοντα Ταμία. 

1. Ο Ταμίας του ιδρύματος : 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα 
πιστωτικά ιδρύματα που ορίζονται στο άρθρο 73 του Α.Ν. 
2039/1939 ή στην Τράπεζα Πίστεως, έχοντας την ευχέ¬ 
ρεια να παρακρατεί από αυτά ένα ποσό, που είναι αναγκαίο 
για την πληρωμή έκτακτων και επειγουσών δαπανών του 
ιδρύματος, το ύψος του οποίου καθορίζεται με απόφαση 
του Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9. 

Χορήγηση υποτροφιών-βραβείων-οικονομικών ενισχύσεων. 

1. Η επιλογή των υποτρόφων και των δικαιούχων οικο¬ 
νομικής ενίσχυσης γίνεται από το Διοικητικό Συμβούλιο 
του ιδρύματος, χωρίς διαγωνισμό, ύστερα από γνώμη του 
Επιστημονικού Συμβουλίου του ιδρύματος. 

2. Ο αριθμός και το ύψος των υποτροφιών και των οικο¬ 
νομικών ενισχύσεων καθορίζεται από το Διοικητικό Συμ¬ 
βούλιο, ανάλογα με την επάρκεια των εσόδων του ιδρύματος 
και πάντοτε μέσα στα όρια της σχετικής πίστωσης του 
εγκριμένου προϋπολογισμού αυτού. 

Υποτροφίες δε χορηγούνται σε πρόσωπα που έχουν 
υπερβεί το 36ο έτος της ηλικίας τους. 

3. Τα ειδικότερα θέματα της διαδικασίας επιλογής των 
υποτροφίαν και απονομής των χρηματικών ή άλλων βρα¬ 
βείων, καθώς και οι όροι χορήγησης αυτών καθορίζονται 
με αποφάσεις του Διοικητικού Συμβουλίου του ιδρύματος. 

Άρθρο 10. 

Επιστημονικό Συμβούλιο. 

1. Το Διοικητικό Συμβούλιο του ιδρύματος συγκροτεί 
με απόφασή του, μέσα σε τρεις μήνες από την έγκριση 
της σύστασης του ιδρύματος, πενταμελές Επιστημονικό 

Συμβούλιο, αποτελούμενο από ένα μέλος του Διοικητικού 
Συμβουλίου του ιδρύματος, ως Πρόεδρο και τέσσερις 
ιατρούς με γνώσεις και εμπειρία στους τομείς των λοιμώ¬ 
ξεων και των νεοπλασμάτων, καθώς και της θεραπείας 
αυτών, ως μέλη, τα οποία επιλέγει ελεύθερα το Διοικητικό 
Συμβούλιο του ιδρύματος. 

2. Η θητεία του Επιστημονικού Συμβουλίου είναι τριετής 
και παρατείνεται αυτοδίκαια μέχρι τη συγκρότηση νέου 
Επιστημονικού Συμβουλίου. Όλα τα μέλη αυτού είναι 
επανεκλέξιμα. 

Με την ίδια διαδικασία γίνεται η συγκρότηση νέου Επι¬ 
στημονικού Συμβουλίου, μετά τη λήξη της θητείας του 
προηγούμενου, καθώς και η πλήρωση τυχόν κενούμενης, 
για οποιοδήποτε λόγο, θέσης αυτού. 

3. Το Επιστημονικό Συμβούλιο γνωμοδοτεί για κάθε 
θέμα ή ζήτημα που προβλέπεται από τις διατάξεις της 
συστατικής πράξης και του οργανισμού του ιδρύματος 
ή παραπέμπεται σ’ αυτό από το Διοικητικό Συμβούλιο 
και αφορά στην εκπλήρωση του σκοπού του ιδρύματος. 

4. Το Επιστημονικό Συμβούλιο βρίσκεται σε απαρτία 
όταν είναι παρόντα τρία τουλάχιστον μέλη του και απο¬ 
φασίζει-γνωμοδοτεί κατά πλειοψηφία. Σε περίπτωση ισο- 
ψηφίας υπερισχύει η γνώμη με την οποία συντάσσεται ο 
Πρόεδρος. 

Άρθρο 11. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερνή- 
σεως του Π. Δ/τος έγκρισης της σύστασης του ιδρύματος 
και λήγει την 31η Δεκεμβρίου του αυτού έτους, η οποία 
μπορεί να παραταθεί μέχρι την 31η Δεκεμβρίου του επόμενου 
ημερολογιακού έτους, με απόφαση του Διοικητικού Συμβου¬ 
λίου που λαμβάνεται στην πρώτη συνεδρίασή του. 

2. Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρτί¬ 
ζονται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού 
Β. Δ/τος (Φ.Ε.Κ. 552/Α/22.12.1939). 

Άρθρο 12. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία 
και στοιχεία : 

α) Βιβλίο πρωτοκόλλου αλληλογραφίας. 

β) Βιβλίο πρακτικούν συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματοποιού¬ 
νται στη διάρκεια της χρήσης. 

δ) Βιβλίο-μητρώο υποτρόφων, όπου καταχωρίζονται τα 
ονόματα των υποτρόφων, η σχολή που φοιτούν, ο χρόνος 
και το ποσό της υποτροφίας κάθε υποτρόφου και τα λοιπά 
στοιχεία, τα οποία ορίζονται από τις διατάξεις του άρθρου 
34 του από 18.8.1941 Καν. Δ/τος (Φ.Ε.Κ. 286/Α/23.8. 
1941). 

ε) Βιβλίο-μητρώο χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλότυπων αποδείξεων είσπρα¬ 
ξης και ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλλων 
βιβλίων και στοιχείου, τα οποία κρίνει ως απαραίτητα για 
την παρακολούθηση της διαχείρισης της περιουσίας του 
ιδρύματος και της εκτέλεσης του σκοπού του. 


Άρθρο 13. 

Τροποποίησή Οργανισμού. 

Ο Οργανισμός του ιδρύματος μπορεί να τροποποιηθε 1 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του 
Διοικητικού Συμβουλίου αυτού, που αποφασίζει με απόλυτη 
πλειοψηφία του όλου αριθμού των μελών του. 

Άρθρο 14. 

Διάλυση του ιδρύματος-Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυση: του ιδρύματος για οποιοδή- 
ποτε λόγο, η περιουσία του περιέρχεται στον ιδρυτή «ΕΛ¬ 
ΛΗΝΙΚΗ ΕΤΑΙΡΕΙΑ ΧΗΜΕΙΟΘΕΡΑΠΕΙΑΣ» και εφό¬ 
σον αυτός δεν υπάρχει περιέρχεται στο Εθνικό και Καπο- 
διστριακό Πανεπιστήμιο Αθηνών, για τους σκοπούς της 
Ιατρικής Σχολής του. 

Στους Υπουργούς Υγείας, Πρόνοιας και Κοινωνικών 
Ασφαλίσεων και Εθνικής Παιδείας και Θρησκευμάτων και 
στον Αναπληρωτή Υπουργό Οικονομικών, αναθέτουμε τη 
δημοσίευση και εκτέλεση του παρόντος Διατάγματος. 

Αθήνα, 26 Αυγούστου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΙΩΡΓΟΣ ΓΕΝΝΗΜΑΤΑ* ΑΝΤΩΝΗΣ ΤΡΙΤΣΗΣ 

ΑΝΑΠΛ. ΟΙΚΟΝΟΜΙΚΩΝ 

ΝΙΚΟΣ ΑΘΑΝΑΣΟΠΟΥΛΟΣ 


ΑφιΦ. 17705/4560 ( 2) 


Καθορισμός αμοιβής εκτάκτων συνεργατών-ερευνητών της 

έρευνας επί της απασχολήσεως και αμοιβής εργασίας στη 

Γεωργία-Κτηνοτροφία. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
Έχοντας υπόψη : 

1. Τις διατάξεις : 

α) Του Ν.Δ. 3627/1956 «περί οργανώσεως της ΕΣΥΕ». 

β) Του Π.Δ. 1143/1980 «περί οργανισμού της ΕΣΥΕ», 
όπως τροποποιήθηκε με το από 7.7.1986 Π.Δ. (Φ.Ε.Κ. 
91/10.7.1986 τ. Ά). 

γ) Του άρθρου 35 του Ν. 992/1979 «περί οργανώσεως 
το:>ν διοικητικών υπηρεσιών διά την εφαρμογήν της Συνθή¬ 
κης Προσχωρήσεως της Ελλάδας εις τας Ευρωπαΐκάς 
Κοινότητας και ρυθμίσεως συναφών θεσμικών και οργανω¬ 
τικών θεμάτων». 

δ) Του Β.Δ. 336/1962 «περί διενέργειας ετήσιας δειγμα¬ 
τοληπτικής έρευνας επί της απασχολήσεως του πληθυσμού 
της Χώρας». 

ε) Του Ν. 1558/1985 «Κυβέρνηση και Κυβερνητικά 
Όργανα», και 

στ) Του Ν. 754/1978 «περί ρυθμίσεως των αποδοχών 
των δημοσίων υπαλλήλων». 

2. Την κοινή απόφαση 1616/Β.11/9.1.1975 των Υπουρ¬ 
γών Συντονισμού και Προγραμματισμού και Οικονομικών 
«περί οργανώσεως και διενέργειας συνεχούς δειγματοληπτι¬ 
κής έρευνας επί της απασχολήσεως του πληθυσμού της 
Χώρας». 

3. Την απόφαση 4071/ΙΒ.120/19.2.86 με την οποία 
εγκρίθηκε η διενέργεια της έρευνας επί της απασχολήσεως 
και αμοιβής εργασίας στη Γεωργία-Κτηνοτροφία. 

4. Την απόφαση 6253/ΙΒ. 192/13.3.86 με θέμα «Προ¬ 
κήρυξη διενέργειας ειδικής δειγματοληπτικής στατιστικής 
έρευνας επί της απασχολήσεως και αμοιβής εργασίας στη 
Γεωργία-Κτηνοτροφία». 

5. Την απόφαση 15370/4549/17.7.86 του Υφυπουργού 
Εθνικής Οικονομίας «περί εγκρίσεως χρησιμοποιήσεως 
εκτάκτων συνεργατών -- ερευνητών στην Έρευνα επί της 
απασχολήσεως και αμοιβής εργασίας στη Γεωργία-Κτηνο¬ 
τροφία». 

6. Την 5492/16.5.1986 απόφαση του Πρωθυπουργού 
και του Υπουργού Οικονομικών «Ανάθεση αρμοδιοτήτων 
στον Υφυπουργό Οικονομικών» και την αρ. Δ.Κ. 208&2/85 
κοινή απόφαση του Πρωθυπουργού και του Υπουργού Εθνικής 
Οικονομίας. 

7. Σίχετιική εισήγηση της ΕΣΥίΕ, την αρ. ΔΚ. 2ι0®6'2/85 
κο'ΐνή απόφαση του Πρωθυπουργού και του Υπουργού Ε-8ν>· 
κής Οικονομίας, αποφασίζουμε: 

1. Καθορίζουμε την κατ’ αποκοπή αποζημίωση των 
εκτάκτων συνεργατών-ερευνητών που θα χρησιμοποιηθούν 
κατά τους μήνες Σεπτέμβριο και Δεκέμβριο 1986 στη 
διεξαγωγή της έρευνας επί της απασχολήσεως και αμοιβής 
εργασίας στη Γεωργία-Κτηνοτροφία στο ποσό των δύο 
χιλιάδων (2.000) δραχμών για κάθε ένα από τους ανω¬ 
τέρω μήνες. 

2. Π δαπάνη για τις ανωτέρω αποζημιώσεις θα βαρύνει 
τις πιστώσεις προϋπολογισμού της ΕΣΥΕ έτους 1986 
φορέα 13-150 με κωδικό αριθμό 0429. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Αυγούστου 1986 

οι ΥΠΟΥΡΓΟΙ 

ΥΦ) ΓΟΣ ΕΘΝ. ΟΙΚΟΝΟΜΙΑΣ ΥΦ)ΓΟΣ ΟΙΚΟΝΟΜΙΚΏΝ 

ΓίϋΝΝΟϊ ΠΑΠΑΝΤΩΝΙΟΥ ΔΗΜ. ΓΕΩΡΓΑΚΟΠΟΥΛΟΕ 


Αρι$. Δ5/3838 (3) 


Κατάργηση Τμήματος ιδιωτικού δημοτικού σχολείου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
Έχοντας υπόψη : 

1. Τις διατάξεις του Α.Ν. 2545/40 (ΦΕΚ 287/40 τ.Α') 
του άρθρου 57 του Ν.682/77 (ΦΕΚ 244/77 τ.Α) το άρθρο 
62 παρ. 5 του Ν.1566/85. 

2. Το αριθμ. 2082/4.7.86 έγγραφο της Δ/νσεως Α/ 
βάθμιας Εκπ/σης Νομαρχίας Θεσ/νίκης με το οποίο δια¬ 
βιβάστηκε η από 10/7/86 αίτηση του Τοσουνίδη Πέτρου 
ιδιοκτήτη των ιδιωτικών εκπαιδευτηρίων «ΤΟ ΝΕΟ ΣΧΟ¬ 
ΛΕΙΟ» νηπιαγωγείο - δημοτικό με την οποία ζητά την 
κατάργηση ενός (1) τμήματος του δημοτικού λόγοι μικρο- 
τέρου αριθμού εγγραφέντο^ν μαθητών. 

3. Την αριθμ. Η/5290/27.6.86 (ΦΕΚ 430/86 τ.Β') 
απόφαση περί μεταβιβάσεως εξουσίας υπογραφής «με 
εντολή Υφυπουργού» στο Γενικό Γραμματέα και τους 
Προϊσταμένους των Δ/νσεων και Τμημάτων, αποφασί¬ 
ζουμε : 

Καταργούμε από το σχολ. έτος 1986-87 ένα (1) Τμήμα 
του δημοτικού σχολείου των ιδιωτικών εκπαιδευτηρίων με 
την προσωνυμία «ΤΟ ΝΕΟ ΣΧΟΛΕΙΟ» που λειτουργεί 
στη Θεσσαλονίκη στην οδό Βασ. Όλγας 212. 

Η απόφαση αυτή να δημοσιευθεί στην Εφημ.ερίδα της 
Κυβερνήσεως. 

Αθήνα, 27 Αυγούστου 1986 

Με εντολή Υφυπουργού 
Ο Γενικός Γοαμματέας 

ΔΙΟΝ. ΚΛΑΔΗΣ 


Αρΐ'9. Δ5/3939 (4) 


Άρση άδειας ίδρυσης και λειτουργίας ιδιωτικού δημοτικού 

σχολείου και νηπιαγωγείου της Μουτζουρίδου-Λεβιδιώτη 

Μαρίαε. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
Έχοντας υπόψη : 

1. Τις διατάξεις του Α.Ν. 2545/40/ΦΕΚ 287/40 τ.Α') 
και των άρθρων 8 και 57 του Ν.682/77 (ΦΕΚ 244/77 τ.Α'). 

2. Το αριθμ. Δ.Ε. 119.294/1.8.86 έγγραφο του 10ου 
Γραφ. Α/Ομιας Εκπαίδευσης Νομαρχιακού Διαμερίσματος 
Πειραιά με το οποίο διαβιβάστηκε η από 5.8.86 αίτηση της 
Μαρίας Μουτζουρίδου-Αεβιδιώτου περί άρσης της άδειας 
ίδρυσης και λειτουργίας του επ’ ονόματί της εκπαιδευτηρίου 
«Μαρίας Μουτζουρίδου-Αεβιδιώτου» νηπιαγωγείου - δημο¬ 
τικού και επί της οδού Ερμού 24 Γλυφάδα. 

3. Την αριθμ. Η/5290/86 (ΦΕΚ 430/1986 τ.Β') από¬ 
φαση «περί μεταβιβάσεως εξουσίας υπογραφής «Με εντολή 
Υφυπουργού» στο Γενικό Γραμματέα και τους Προϊστα¬ 
μένους Δ/νσεων και Τμημάτων της Κ.Υ. του ΠΙΕΠΘ, 
αποφασίζουμε : 

Αίρουμε από το σχολικό έτος 1986-87 την άδεια ίδρυσης 
και λειτουργίας του ιδιωτικού νηπιαγωγείου-δημοτικού σχο¬ 
λείου της Μαρίας Μουτζουρίδου-Αεβιδιώτου, το οποίο λει¬ 
τουργεί στην οδό Ερμού 24 Γλυφάδα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Αυγούστου 1986 

Με εντολή Υφυπουργού 
Ο Γενικός Γραμματέας 
ΔΙΟΝ. ΚΛΑΔΗΣ 


Αριό». Δ5/3952 (5) 


Άρση άδειας ίδρυσης και λειτουργίας ιδιωτικού δημοτικού 
σχολείου «Σχολαί Χατζιδάκη Α.Ε.». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
Έχοντας υπόψη : 

1. Τις διατάξεις του Α.Ν. 2545/40 (ΦΕΚ 287/40 τ.Α') 
και των άρθρων 8 και 57 του Ν. 682/77 (ΦΕΚ 244/77 τ.Α'). 

2. Το 1651/6.8.86 έγγραφο του 9ου Γραφείου Δ.Ε. 
Νομαρχιακού Διαμερίσματος Αθηνών με το οποίο διαβι¬ 
βάστηκε η από 5.8.86 αίτηση του Στυλιανού Χατζιδάκη, 
διευθύνοντος συμβούλου των Σχολών Χατζιδάκη Α.Ε. περί 
άρσης της άδειας ίδρυσης και λειτουργίας του ιδιωτικού 
δημοτικού σχολείου με την επωνυμία «Σχολαί Χατζιδάκη 
Α.Ε.» Λεωφόρος Γαλατσίου 15-19. 

3. Την Η/5290/86 (ΦΕΚ 430/86 τ.Β') απόφαση περί 
μεταβιβάσεως εξουσίας υπογραφής «Με εντολή Υφυπουργού» 
στο Γενικό Γραμματέα και τους Προϊσταμένους Δ/νσεων 
και Τμημάτων της Κ.Υ. του ΥΙΙΕΠΘ», αποφασίζουμε : 

Αίρουμε από το σχολικό έτος 1986-87 την άδεια ίδρυσης 
και λειτουργίας του ιδιωτικού δημοτικού σχολείου «Σχολές 
Χατζιδάκη Α.Ε.» το οποίο λειτουργεί στην Αθήνα Λεωφό¬ 
ρος Γαλατσίου 15-19. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Αυγούστου 1986 

Με εντολή Υφυπουργού 
Ο Γενικός Γραμματέας 
ΔΙΟΝ. ΚΛΑΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρι$. Δ5/3451 (β) 


Άρση άδειας ίδρυσης και λειτουργίας νηπιαγωγείου «Σχο- 
λαί Χατζιδάκη» Α.Ε. 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη : 

1. Τις διατάξεις του Α.Ν. 2545/40 (ΦΕΚ 287/40 τ.Λ') 
και των άρθρ. 8 και 57 του Ν.682/77 (ΦΕΚ 244/77 τ.Α'). 

2. Το αριΟμ. 1652/6.8.86 έγγραφο του 9ου Γραφείου 
Δ.Ε. Νομαρχιακού Διαμερίσματος Αθηνών με το οποίο 
διαβιβάστηκε η από 5.8.86 αίτηση του Στυλιανού 
Χατζιδάκη, διευθύνοντος συμβούλου των Σχολών Χατζι- 
δάκη Α.Ε., περί άρσης της άδειας ίδρυσης και λειτουργίας 
του ιδιωτικού νηπιαγιυγείου με την επωνυμία «Σχολαί 
Χατζιδάκη Α.Ε.» Λειοφόρος Γαλατσίου 15-19. 

3. Την αριθ. Η/5290/86 (ΦΕΚ 430/80 τ.Β') απόφαση 
περί μεταβιβάσεως εξουσίας υπογραφής «με εντολή Υφυ¬ 
πουργού» στο Γενικό 1 ραμματέα και τους Προϊσταμένους 
Δ/νσεων και 'Γμημάτων της Κ.Υ. του ΥΠΕΠΘ, αποφα¬ 
σίζουμε : 

Αίρουμε από το σχολ. έτος 1986-87 την άδεια ίδρυσης 
και λειτουργίας του ιδιωτικού νηπιαγωγείου «Σχολές Χατζι- 
δάκη Α.Ε.», το οποίο λειτουργεί στην Αθήνα στη Αεωφόρο 
Γαλατσίου 15-19. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 26 Αυγούστου 1986 

Με εντολή Τφυπουργού 
Ο Γενικός Γραμματέας 
ΔΪΟΝ. ΚΛΑΔΗΣ 


Αρι-3. 34573 (7) 


Συγκρότηση Επιτροπής επί θεμάτων θεάτρου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη : 

1. Ιο ΓΙ.Δ. 941/77 «περί οργανισμού του Υπουργείου 
Πολιτισμού και Επιστημών». 

2. Γο Ν. 1232/1982 «επαναφορά σε ισχύ, τροποποίηση 
και συμπλήρωση των διατάξεων του Ν.Δ/τος 4352/64 και 
άλλων διατάξεων». 

3. Την 25860/26.4.82 κοινή υπουργική απόφαση «ανα¬ 
μόρφωση συλλογικών οργάνων γνωμοδοτικής και αποφα¬ 
σιστικής αρμοδιότητος του Υπουργείου Πολιτισμού κ.λ.π.» 
(ΦΕΚ 216/Β/26.4.82), όπως συαπληρώθηκε και τροπο¬ 
ποιήθηκε με την αρ. 65191/21.10.82 ΦΕΚ 838/13/22.10. 
1982). 

4. Την ανάγκη συγκρότησης της επιτροπής επί θεμάτων 
θεάτρου, λόγω λήξεως της θητείας της, αποφασίζουμε : 

1. Συγκροτούμε την Επιτροπή επί θεμάτων θεάτρου, με 
διετή θητεία, αποτελουμένη από τους εξής : 

α) Στράτο Σαραντίδη, εκπρόσοοπο της Πανελλήνιας 
Ομοσπονδίας Θεάματος - Ακροάματος (ΠΟΘΑ). 

β) Ντίνα Κώνστα, εκπρόσωπο του Σωματείου Ελ¬ 
λήνων Ηθοποιών (ΣΕΗ). 

γ) Κώστα Γεωργουσόπουλο, κριτικό θεάτρου, 
δ) Αλκιβιάδη Μαργαρίτη, κριτικό θεάτρου 
ε) Ελένη Βαροπούλου, κριτικό θεάτρου 
στ) Πέτρο Μάρκαρη, θεατρικό συγγραφέα 
ζ) Ανδρέα Φιλιππίδη, ηθοποιό 
η) Δέσπω Διαμαντίδου, ηθοποιό 
θ) Σπύρο Δημητρακόπουλο, ηθοποιό. 

2. Ο Πρόεδρος και Αντιπρόεδρος της Επιτροπής θα εκ¬ 
λεγούν σε μυστική ψηφοφορία μεταξύ των μελών της Επι¬ 
τροπής. 


3. Χρέη εισηγητού, χωρίς ψήφο, θα εκτελεί ο Προϊστά¬ 
μενος της Διεύθυνσης Καλών Τεχνών του ΥΠ.ΠΟ Δημή- 
τοιος Κόκκινος με αναπληρωτή τον Προϊστάμενο του Τμή¬ 
ματος Θεάτρου και Χορού του ΙΈΤΙΟ Πολύχρονη ΙΙολυ- 
χρονόπουλ.ο. 

4. Γραμματέας της Επιτροπής ορίζεται η Σοφία Τσώλη 
υπάλληλος του ΥΠ.ΠΟ με αναπληρωτή τον Αθανάσιο 
Κριτσιδήμα υπάλληλο του ΥΠ.ΠΟ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Αυγούστου 1986 

Η ΥΠΟΥΡΓΟΣ 

ΑΜΑΛΙΑ-ΜΑΡΙΑ (ΜΕΛΙΝΑ) ΜΕΡΚΟΥΡΗ 


Α.ρι$. Δ#ΛΑ Π /Γ/2661 /43422 π.ε. (8) 


Χαρακτηρισμός ως ιστορικού διατηρητέου μνημείου κτι- 

ριακού συγκροτήματος ιδιοκτησίας Κων/νου Περιστεράκη 

στις Κοοακιές Κουνουπιδιανών Ακρωτηρίου του Ν. Χα¬ 
νιών. 

Η ΥΠΟΥΡΓΟΣ ΠΟΛΙΤΙΣΜΟΥ 

' Εχοντας υπόψη : 

1. Τις διατάξεις : α) Του Ν. 1558/85 «περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/τ.Α/26.7.85, β) του άρθρου 52 του Ν.5351/32 «περί 
Αρχαιοτήτων», γ) του Ν.1469/50 «περί προστασίας ειδικής 
κατηγορίας οικοδομημάτων και έργων τέχνης μεταγενεστέ¬ 
ρων του 1830», δ) του Π.Δ. 941/77 «περί Οργανισμού 
του ΥΓΙΠΕ», ε) την Υ.Α. αριθμ. ΟΕ/39750/6.8.85 «Μετα¬ 
βίβαση αρμοδιοτήτων και δικαιώματος υπογραφής «Με 
εντολή Υπουργού» στους Γεν. Γραμματέα, Δ/ντές και Τμη- 
ματάοχες της Κεντρικής Υπηρεσίας του Υπουργείου Πο¬ 
λιτισμού» (ΦΕΚ 486/Β/6.8.85). 

2. Το II.Δ. 161/26.4.84 (ΦΕΚ 54 Λ/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

3. Όλα τα στοιχεία του φακέλου που αναφέρονται στο 
θέμα. 

4. Ιην κατά πλειοψηφία γνωμοδότηση του Τοπικού 
Συμβουλίου Μνημείων Δυτικής Κρήτης με αριθμό 2/18.3.85, 
αποφασίζουμε : 

Χαρακτηρίζουμε ως ιστορικό διατηρητέο μνημείο που 
χρειάζεται ειδική κρατική προστασία, σύμφωνα με τις δια¬ 
τάξεις του Ν.1469/50, το κτιριακό συγκρότημα ιδιοκτησίας 
Κων/νου Περιστεράκη, στον οικισμό Κορακιές, της Κοινό¬ 
τητας Κουνουπιδιανών Ακρωτηρίου του Ν. Χανίων γιατί 
πρόκειται για ένα πολύ αξιόλογο δείγμα τοπικής παραδο¬ 
σιακής αρχιτεκτονικής. 

Το συγκρότημα βρίσκεται πάνω στον κύριο άξονα του 
οικισμού, αποτελούμενο από ισόγεια κτίσματα και σ’ ένα 
τμήμα του υπάρχει όροφος (οντάς). Από την αυλή μπαίνει 
κανείς σ’ ένα ισόγειο χώρο με ξύλινο πατάρι. Δεξιά υπάρχει 
θολωτός χώρος, με μεγάλο τζάκι και εντυπωσιακή καμι¬ 
νάδα. 

Οι ισόγειοι χώροι συνεχίζονται προς την πίσιο αυλή. 

Επίσης δίπλα, στον κοινοτικό δρόμο, υπάρχει ισόγειο 
πρόκτισμα κεραμοσκεπές, το οποίο αποτελεί σύνολο με το 
κύριο κτίσμα μοναδικό αυτού του τύπου που σώζεται στον 
οικισμό. 

Την παραπάνω απόφαση συνοδεύει τοπογραφικό διά¬ 
γραμμα, (όπου φαίνεται ο περιβάλλοντας χώρος του κτι- 
ριακού συγκροτήματος, με τα στοιχεία ΑΒΓΔΕΖΗΘΙΚΛΜ 
ΝΰΟΑ), το οποίο αποτελεί αναπόσπαστο μέρος αυτής της 
υπουργικής απόφασης. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, .ΊΟ Ιουλίου 1986 

Με εντολή Υπουργού 
Ο Γενικός Γραμματέας 

ΚΩΝ/ΝΟΣ ΑΑΛΒΑΝΟΣ 


Α,ρΑ 28371 (9) 


Χορήγηση άδειας ίδρυσης και λειτουργίας Ερασιτεχνικής 
Σχολής Χορού. 

Η ΥΠΟΥΡΓΟΣ ΠΟΛΙΤΙΣΜΟΙ· 

Έχοντας υπόψη : 

1. Το II.Δ. 941/77 «περί Οργανισμού του Υπουργείου 
Πολιτισμού και Επιστημών». 

2. Το Ν.1158/81 «περί οργανώσεως και διοικήσεως 
Σχολών Λνωτέρας Καλλιτεχνικής Εκπαίδευσης κ.λ.π.» 

(ΦΕΚ 127/Α/13.5.81). 

•'ί. Το άρθρο 15 του Ν.1348/1983 «Διάλυση του Χ.ΙΙ.Δ.Δ 
με την επωνυμία «Άρμα Θέσπιδοε» και άλλες διατάξεις 
(ΦΕΚ 47/Α/14.4.1983). 

4. Το Π.Δ. 457/83 «Ίδουση και λειτουργία Ερασιτε¬ 
χνικών Σχολών Χορού» (ΦΕΚ 174/Α/28.11.1983). 

5. Την αριθ. Ο-Ε 32530/8.8.1986 Υ.Α. «μεταβίβαση 
αρμοδιοτήτων και δικαιώματος υπογραφής με εντολή υπουρ¬ 
γού στο Γενικό Γραμματέα, στον Ειδικό Γραμματέα του 
Διοικητικού Τομέα Πολιτιστικής Κληρονομιάς και στους 
Προϊσταμένους Διευθύνσεων, Τμημάτων και Γραφείων της 
Κεντρικής Υπηρεσίας του Υπουργείου Πολιτισμού» (ΦΕΚ 
548/13/12.8.86). 

6. Αίτηση της Ειρήνης Καταλαχαράκη - Νικολάου και 
τα συνοδεύοντα δικαιολογητικά. 

7. Το πρακτικό αυτοψίας της Επιτροπής του άρθρου 6 
παρ. 4 του Ν.1158/81, όπως τροποποιήθηκε μεταγενέστερα, 
αποφασίζουμε : 

1. Χορηγούμε στην Ειρήνη Καταλαχαράκη - Νικολάου 
άδεια ίδρυσης και λειτουργίας Ερασιτεχνικής Σχολής Χορού 
με την επωνυμία «Ερασιτεχνική Σχολή Χορού Ειρήνης 
Καταλαχαράκη - Νικολάου». 

Η Σχολή θα στεγάζεται στο κτίριο της οδού Αγίου Γεωρ¬ 
γίου 15 στο Χαλάνδρι Αττικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Αυγούστου 1986 

Με εντολή Υπουργού 
Ο Προϊστάμενος 
ΔΗΜ. ΚΟΚΚΙΝΟΣ 


Α*ι». 21333 (10) 


Χορήγηση άδειας ίδρυσης και λειτουργίας Ερασιτεχνικής 
Σχολής Χορού. 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη : 

1. Το Π.Δ. 941/77 «περί Οργανισμού του Υπουργείου 
Πολιτισμού και Επιστημών». 

2. Το Ν.1158/81 «περί οργανώσεως και διοικήσεως Σχο¬ 
λούν Ανωτέρας Καλλιτεχνικής Εκπαιδεύσεως κ.λ.π.» (ΦΕΚ 
127/Α./13.5.81). 

3. Το άρθρο 15 του Ν. 1348/1983 «Διάλυση του Ν.II.Δ.Δ 
με την επωνυμία «Άομα Θέσπιδος» και άλλες διατάξεις 
(ΦΕΚ 47/Α/14.4.1983). 

4. Το Π.Δ. 457/83 «Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.1983). 

5. Την αριθ. Ο-Ε 32530/8.3.1986 Υ.Α «μεταβίβαση 
αρμοδιοτήτων και δικαιώματος υπογραφής με εντολή υπουρ¬ 
γού στο Γενικό Γραμματέα, στον Ειδικό Γραμματέα του 
Διοικητικού Τομέα Πολιτιστικής Κληρονομιάς και στους 
Προϊσταμένους Διευθύνσεων, Τμημάτων και Γραφείων της 
Κεντοικής Υπηρεσίας του Υπουργείου Πολιτισμού» (ΦΕΚ 
548/Β/12.8.1986). 

6. Αίτηση της Παυλίνας Γούττα - Αεκλάνς, και τα 
συνοδεύοντα δικαιολογητικά. 

7. Το πρακτικό αυτοψίας της Επιτροπής του άρθρου 6 
παρ. 4 του Ν. 1158/81, όπως τροποποιήθηκε μεταγενέστερα, 
αποφασίζουμε : 

Χορηγούμε στην Παυλίνα Γούττα - Αεκλάνς άδεια ίδρυ¬ 
σης και λειτουργίας Ερασιτεχνικής Σχολής Χορού με την 
επωνυμία «Ερασιτεχνική Σχολή Χορού Παυλίνας Γούττα- 
Λεκλάνς». 

Η Σχολή θα στεγάζεται στο κτίριο της οδού Ηροδότου 
6 στην Αθήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Αυγούστου 1986 

Με εντολή Υπουργού 
Ο ΙΙαοΐστάμενος 

ΔΗΜ. ΚΟΚΚΙΝΟΣ 


Αρ,ι*. ΔΙΛΑ Π /Τ72165/31957 (11) 


Χαρακτηρισμός ως έργου τέχνης της οικίας Τσιρογιάννη, 
στην οδό Ασκληπιού 32, στα Τρίκαλα. 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη : 

1. Τις διατάξεις : α) Του Ν. 1558/85 «περί Κυβέρνησης 
και Κυβερνητικών Οργάνων» που δημοσιεύτηκε στο ΦΕΚ 
137/τ.Α/26.7.85, β) του άρθρου 52 του Ν.5351/32 «περί 
Αρχαιοτήτων», γ) του Ν.1469/50 «περί προστασίας ειδι¬ 
κής κατηγορίας οικοδομημάτων και έργων τέχνης μεταγε¬ 
νεστέρων του 1830», δ) του Π.Δ.941/77 «περί Οργανισμού 
του ΥΠΠΕ», ε) την Υ.Α αριθμ. ΟΕ/39750/6.8.85 «Μετα¬ 
βίβαση αρμοδιοτήτιον και δικαιώματος υπογραφής» «Με 
εντολή Υπουργού» στους Γεν. Γραμματέα, Δ/ντές και 
Τμηαατάρχες της Κεντρικής Υπηρεσίας του Υπουργείου 
Πολιτισμού» (ΦΕΚ 486/13/6.8.85). 

2. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ - 
ΥΧΟΠ». 

3. Τα στοιχεία του σχετικού με το θέμα φακέλου που 
σχημάτισε η 5η Εφορεία Νεοτέρων Μνημείων. 

4. Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας με αριθμό 17/4.7.86,αποφασίζουμε : 

Χαρακτηρίζουμε ως έργο τέχνης που χρειάζεται ειδική 
κρατική προστασία, σύμφωνα με τις διατάξεις του Ν.1469/ 
1950, την οικία Τσιρογιάννη που βρίσκεται στην οδό Ασκλη¬ 
πιού αρ. 32, στα Τρίκαλα, διότι αποτελεί ένα απά τα πιο 
αξιόλογα και αντιπροσωπευτικά δείγματα νεοκλασικής 
αρχιτεκτονικής στην πόλη αυτή και διότι έχει εξαιρετικά 
αξιόλογα μορφολογικά και αρχιτεκτονικά στοιχεία καθούς 
και πλούσιο ζωγραφικό διάκοσμο. 

Πρόκειται για κτίριο λιθόκτιστο κεραμοσκεπές με ορθο- 
γωνική κάτοψη το οποίο αναπτύσσεται σε ημιυπόγειο, ισό¬ 
γειο και σοφίτα. Η κύρια είσοδος προστατεύεται από σκε¬ 
παστή βεράντα, η στέγη της οποίας στην εξωτερική πλευρά 
στηρίζεται από δύο κίονες με πήλινα κορινθιακά κιονόκρανα. 
Η σοφίτα καταλήγει σε ανοικτό εξώστη προστατευόμενο 
με μπαλούστρες. Οι όψεις έχουν πλούσιο κεραμοπλαστικό 
διάκοσμο. Το επίχρισμα του ημιυπόγειου μιμείται λιθοδομή 
ισόδομη, ενώ στο ισόγειο διαμορφώνει στις τέσσερις γωνίες 
παραστάδες που επιστέφονται από πήλινα κορινθιακά επί¬ 
κρανα. Τραβηχτά επιχρίσματα διαμορφώνουν το επιστύλιο, 
τη ζωοφόρο, το γείσο και τα πλαίσια των παραθύρων από 

παραστάδες που καταλήγουν σε διπλά πήλινα επίκρανα 
πάνω στα οποία στηρίζονται τα ανώφλια. Οι οροφές των 
δωματίων έχουν πλούσιο και αξιόλογο διάκοσμο με φυτικές 
διακοσμήσεις, αρχαίους θεούς και ναούς, σφίγγες κ.λ.π., 
ενώ το ταβάνι του διαδρόμου έχει ζωγραφικό διάκοσμο 
που μιμείται μαρμάρινη φατνωματική οροφή. Τέλος αξιό¬ 
λογη είναι και η περίφραξη της νότιας πλευράς με το λι- 
θόχτιστο μανδρότοιχο και τη λογχόσχημη σιδεριά. 

Αθήνα, 25 Αυγούστου 1986 

Με εντολή Υπουργού 
II ΙΙροϊσταμένη 
ΜΑΡΙΑ ΜΙΧΑΗΑΙΔΟΥ 


ΔΙΛΑ Π /Γ/2164/31956 (12) 


Χαρακτηρισμός ως ιστορικού διατηρητέου μνημείου της 
οικίας Δρακόπουλου στη Ζαγορά ΓΙηλίου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη : 

1. Τις διατάξεις : α) του Ν.1558/85 «περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/τ.Α/26.7.85, β) του άρθρου 52 του Ν.5351/32 «περί 
Αρχαιοτήτων», γ) του Ν. 1469/50 «περί προστασίας ειδικής 
κατηγορίας οικοδομημάτων και έργων τέχνης μεταγενε¬ 
στέρων του 1830», δ) του Π.Δ. 941/77 «περί Οργανισμού 
του ΥΠΠΕ», ε) την ΥΑ αριθμ. ΟΕ/39750/6.8.85 «μεταβί¬ 
βαση αρμοδιοτήτων και δικαιώματος υπογραφής «Με εντολή 
Υπουργού», στους Γεν. Γραμματέα, Δ/ντές και Τμηματάρ- 
χες της Κεντρικής Υπηρεσίας του Υπουργείου Πολιτισμού» 
(ΦΕΚ 486/13/6.8.85). ' 

2. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 

ΥΧΟΠ». 

3. Τα στοιχεία του σχετικού με το θέμα φακέλου που 
σχημάτισε η 5η Εφορεία Νεοτέριυν Μνημείων. 

4. Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας με αριθμό 17/4.7.86, αποφασίζουμε . 

Χαρακτηρίζουμε ως ιστορικό διατηρητέο μνημείο που 
χρειάζεται ειδική κρατική προστασία, σύμφωνα με τις δια¬ 
τάξεις του Ν. 1469/50, την οικία Δρακόπουλου στον Άγιο 
Γεώργιο Ζαγοράς ΙΙηλίου, διότι αποτελεί αξιόλογο και αντι¬ 
προσωπευτικό δείγμα της τοπικής αρχιτεκτονικής των αρχών 
του αιώνα μας, και διότι αποτελεί με τα διπλανά του κτί¬ 
ρια την εκκλησία και το διαμορφωμένο χώρο, ένα σύνολο 
σημαντικού πολεοδομικού και αρχιτεκτονικού ενδιαφέροντος. 
Πρόκειται για κτίριο τριώροφο, ορθογωνικής κάτοψης, λιθό¬ 
κτιστο, καλυμένο από τετρακλινή ξύλινη στέγη και σχιστο- 
λιθικές στεγόπλακες. Οι όψεις του έχουν κατακόρυφους 
άξονες συμμετρίας. Οι γωνίες διαμορφώνονται σε παρα- 

στάδες από καλοδουλεμένους γκριζοπράσινους γωνιόλιθους 
σε πολλούς από τους οποίους υπάρχουν λιθανάγλυφα στοι¬ 
χεία. Οι όροφοι χωρίζονται από οριζόντια λίθινα γείσα που 
κοσμούνται με κοιλόκυρτα κυμάτια, και πάνω στα οποία 
πατούν οι τούβλινες κορνίζες που πλαισιώνουν όλα τα ανοίγ¬ 
ματα. Στο κέντρο της πρόσοψης και από ένα σε κάθε όροφο, 
υπάρχουν μπαλκόνια που στηρίζονται σε ελικοειδή μεταλ¬ 
λικά φουρούσια και προστατεύονται από σφυρήλατες σι¬ 
δεριές. Τα πολύ αξιόλογα μορφολογικά και αρχιτεκτονικά 
του στοιχεία, είναι απαραίτητα για τη μελέτη της εξέλιξης 
της αρχιτεκτονικής της Ζαγοράς και του Πηλίου. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Αυγούστου 1986 

Με εντολή Υπουργού 
Η Ποοϊσταμένη 

ΜΑΡΙΑ ΜΙΧΑΗΑΙΔΟΥ 


■ΑρΜ. Ε2/οΐ·/„. 15362 (13) 


Συγκρότηση δευτεροβάθμιας επιτροπής ελέγχου επιχειρή¬ 
σεων σταυλισμού ζώων και επεξεργασίας ζωϊκών προ¬ 
ϊόντων. 

Ο ΝΟΜΑΡΧΗΣ ΑΧΑΤΆΣ 
Έχοντας υπόψη : 

1. Τις διατάξεις των άρθρων 6 και 7 του Ν. 3200/55 
«περί διοικητικής αποκέντρωσης». 

2. Τις διατάξεις των άρθρων 1 και 2 του Ν.Δ. 532/70 
«περί συμπληρώσεως των διατάξεων περί διοικητικής 
αποκέντρωσης, καθώς και των ομοίων του Β.Δ. 159/73». 

3. Τις διατάξεις του άρθρου 15 του Ν. 1579/85 «περί 
ρυθμίσεως για την εφαρμογή και ανάπτυξη του Εθνικού 
Συστήματος Υγείας και άλλες διατάξεις». 

4. Το Αΐβ/οίκ. 297/13.1.1986 ΤΕΛΕΞ Υπ. Υγείας, 
Πρόνοιας και Κοινωνικών Ασφαλίσεων, αποφασίζουμε : 

1. Συγκροτούμε Επιτροπή από : 

α) Από τον Προϊστάμενο γιατρό της Δ/νσης Υγιεινής 
Αχαΐας. 

β) Τον Προϊστάμενο Κτηνίατρο της Δ/νσης Κτηνιατρι¬ 
κής Ν. Αχ αίας. 

γ) Τον Προϊστάμενο Γεωπόνο της Δ/νσης Γειυργίας 
Ν. Αχαΐας. 

δ) Τον Προϊστάμενο Μηχανικό του Τμήματος Πολεοδο¬ 
μίας και Πολεοδομικούν Εφαρμογών Αχαΐας. 

ε) Ένα ανώτερο αξιωματικό της οικείας Αστυνομικής 

αρχής· 

στ) Το Δήμαρχο ή Πρόεδρο της Κοινότητας της περιο¬ 
χής, στην οποία θα ιδρυθεί ή έχει ιδρυθεί και θα λειτουργή¬ 
σει ή λειτουργεί η επιχείρηση. 

ζ) Τον Πρόεδρο των οργανώσεων των επιχειρήσεων 
(συνεταιρισμών ή συλλόγων). 

Αναπληρωματικά μέλη ορίζονται οι νόμιμοι αναπληρωτές 
των τακτικών μελών της επιτροπής. 

2. Στην παραπάνω Επιτροπή θα προεδρεύσει ο Προ¬ 
ϊστάμενος γιατρός της Δ/νσης Υγιεινής Ν. Αχαΐας. 

3. Γραμματέας της ορίζεται ο εκάστοτε Επόπτης Δημό¬ 
σιας Υγείας της περιοχής, στην οποία θα ιδρυθεί ή έχει 
ιδρυθεί και θα λειτουργήσει ή λειτουργεί η επιχείρηση. 

4. Έργο της δευτεροβάθμιας επιτροπής είναι η γνωμο¬ 
δότηση σε θέματα προσφυγών των ενδιαφερομένων κατά 
των πρωτοβαθμίων αποφάσεων. Επίσης γνωμοδοτεί για 
την απαγόρευση άσκησης επαγγέλματος ή επιτηδεύματος 
στις περιπτώσεις που κινδυνεύει η Δημόσια Υγεία, σύμφωνα 
με τις διατάξεις του Α.Ν. 2520/1940 και τις Υγειονομικές 
Διατάξεις που ισχύουν κάθε φορά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 12 Ιουλίου 1986 
Θ Νομάρχης 

ΔΗΜΗΤΡΙΟΣ ΓΙΑΝΤΑΖΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


